Lifuka

Ko Lifuka ko e motu mahuʻinga taha ia ʻi he tokelau ʻo Haʻapai. Ko hono hingoa tenetene (tatau mo Haʻapai) ko Foʻi ʻoneʻone.

ʻOku tuʻu ʻa e kolo ʻe nima:
Koulo 19.777° S 174.341° W, oku tuʻu ʻa e malaʻevakapuna ko Sālote Pilolevu ʻi heni
Holopeka 19.784° S 174.341° W
Pangai, ko e kolomuʻa
Haʻatoʻu 19.811° S 174.350° W
Tongoleleka

ʻOku ʻi ai ha lākanga ki Foa ʻi he houma tokelau, pea ʻoku lave te ke aʻa ki Uoleva mei he houma tongahihifo lolotonga ʻa e mamaha ʻa e tahi. Ko e hakau mei Uoleva ki he tokelau ʻoku ui ko e Hakau loa.

Ko e tofiʻa ʻo e puleʻanga ʻo Tonga, kā ko e takatakai ʻo Holopeka ko e tofiʻa ia ʻo Tuʻiʻāfitu. ʻOku toe foki ha ngaahi tofiʻa fakatuʻi pe fakafaleʻalo, ko ia ai: Tauʻakipulu (pālasi) mo Leaʻaetohi ʻi Pangai, Niuʻakalo ʻi Holopeka, mo e hā fua.

Category:Haʻapai